**ATZERA BEGIRAKO ZINEMATOGRAFIKOA**

**“ITALIA FAXISTAK ESPAINIAKO GERRA ZIBILARI BURUZ (1936-1939) EGINDAKO DOKUMENTALAK”**

Erakusketako komisarioa hamar urtean mundu osoko artxiboetan bila ibili ondoren (**Luce Institutuan, Espainiako Filmotekan,** **Bundesarchiv-Filmarchiven**), **lehenengo aldiz erakutsiko dira Italia faxistak gerra zibilari buruz egin zituen dokumentalak**.

Dokumentaletako batzuk egoeraren araberako arrazoiak zirela-eta zentsuratutakoak edo argitaratu gabeak dira.

Zikloko lau saioetako bakoitzaren aurretik, aditu batek gaiaren inguruko aurkezpena egingo du. Amaieran, solasaldia egingo da ikusleekin.